Osmo Lindeman

Osmo Uolevi Lindeman (16. toukokuuta 1929 Helsinki – 15. helmikuuta 1987 Vantaa) oli suomalainen säveltäjä ja musiikkipedagogi. Lindeman vaikutti myös jazz- ja tanssimusiikkona, soittimenaan piano. Hän aloitti sävellystuotantonsa kamarimusiikki- ja orkesterisäveltäjänä, mutta tuli tunnetuksi erityisesti elektronisen musiikin uranuurtajana. Hän sävelsi myös paljon musiikkia elokuviin, muun muassa Komisario Palmu -elokuviin, joista toisen musiikki palkittiin Jussilla.Pajukallio, Arto: Lapsikin ymmärtää Palmua. Helsingin Sanomat 1.11.2011, s. D 5. 1950-luvun alkupuolella hän toimi studiopianistina esim. monilla Toivo Kärjen levytyksillä. Lindeman opiskeli sävellystä Sibelius-Akatemiassa Nils-Eric Fougstedtin johdolla ja Münchenissä Carl Orffin johdolla ja perehtyi elektroniseen musiikkiin muun muassa Varsovassa sekä Illinois'n ja Columbian yliopistossa Yhdysvalloissa. Vuonna 1972 hän voitti kansainvälisen nykymusiikkiseuran ISCM:n (International Society for Contemporary Music) sävellyskilpailun ensimmäisen palkinnon teoksella Ritual. Elektronisen musiikin sävellystyön hän teki kotiinsa rakentamassaan studiossa. Lindeman toimi Sibelius-Akatemian teoreettisten aineiden lehtorina vuosina 1961–1983 ja kirjoitti teoksen Elektroninen musiikki. Lindeman on haudattu Hietaniemen hautausmaalle Helsinkiin. ==Sävellyksiä== ===Orkesterille=== *Sinfonia nro 1, Inornata (1959) *Sinfonia nro 2 (1964) *Variabile (1967) ===Soolosoittimelle ja orkesterille=== *Pianokonsertto (1963) *Pianokonsertto nro 2 (1965) ===Muita orkesteriteoksia=== *Musik für Kammerorchester (1966) *Konzert für Kammerorchester (1966) ===Kamarimusiikkia=== *Jousitrio (1958) *Partita per percussione (1963) *Sarja vaskipuhaltimille (Canon, Fuga & Passacaglia 1964) *Due espressioni - vibrafonille ja marimballe (1965) *Jousikvartetto (1966) ===Elektronista musiikkia=== *Kinetic Forms (1969) *Mechanical Music for Stereophonic Tape (1969) *Tropicana (1970) *Midas (1970) *Ritual (1972) *Spectacle (1974) ===Elokuvamusiikkia=== * Puhuvat kädet, 1959 * Punainen viiva, 1959 (Jussi-palkinto parhaasta elokuvamusiikista) * Komisario Palmun erehdys, 1960 * Tulipunainen kyyhkynen, 1961 * Kultainen vasikka, 1961 * Minkkiturkki, 1961 , * Rakas..., 1961 * Hetkiä yössä, 1961 * Kaasua, komisario Palmu!, 1961 (Jussi-palkinto parhaasta elokuvamusiikista) * Tähdet kertovat, komisario Palmu, 1962 * Kolmen kaupungin kasvot, 1962 * Totuus on armoton, 1963 * Veljen varjo, 1964 * Herra Adam käy Suomessa, 1966 * Is this the World of Teddy?, 1969 Lisäksi kuunnelmamusiikkia ==Julkaisuja== *Elektronisen musiikin teknologia (1974). Helsinki: Sibelius-Akatemia. *Johdatus musiikin teoriaan (1976). Otava. *Elektroninen musiikki (1980). Otava. == Lähteet == ==Kirjallisuutta== * Juva, Anu (2008). Hollywood- syndromi, jazzia ja dodekafoniaa. Elokuvamusiikin funktioanalyysi neljässä 1950- ja 1960-luvun vaihteen suomalaisessa elokuvassa. Musiikkitieteen väitöskirja. Åbo Akademi University Press. *Helistö, P. , Pohjola, E. Urho, E. (1973). Musiikki eilen ja tänään 1. Helsinki: Musiikki Fazer *Riikonen, Hannu (1978). Osmo Lindemanin elektromusiikkituotannosta. Pro gradu -tutkielma. Turun yliopiston musiikkitieteen laitos ==Aiheesta muualla== * * Luokka:Suomalaiset säveltäjät Luokka:Suomalaiset elokuvasäveltäjät Luokka:Suomalaiset musiikkipedagogit Luokka:Jussi-palkinnon saajat Luokka:Vuonna 1929 syntyneet Luokka:Vuonna 1987 kuolleet